
TURTO VALDYMO SKYRIAUS 
PATARĖJO (TURINČIO PAVALDŽIŲ)
PAREIGYBĖS APRAŠYMAS 

                                                                       I SKYRIUS
                                                                      PAREIGYBĖ

1. Turto valdymo skyriaus (toliau – Skyrius) patarėjas (turintis pavaldžių) yra specialistų grupės pareigybė.
2. Pareigybės lygis – A2.


                                                                       II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
3.2. turėti ne mažesnę kaip 3 metų darbo patirtį turto valdymo srityje;
3.3. atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima slaptumo žyma ,,Riboto naudojimo“.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. teikia metodinę pagalbą įgyvendinant turto valdymo politiką;
4.2. pagal kompetenciją padeda rengti teisės aktų projektus;
4.3. pagal kompetenciją teikia informaciją, susijusią su gautų skundų nagrinėjimu;
4.4. valdo priskirtus žmogiškuosius išteklius teisės aktų nustatyta tvarka;
4.5. užtikrina Lietuvos kalėjimų tarnybos (pagal priskirtą veiklos teritoriją) (toliau – LKT) valdomo ir/ar nuomojamo turto priežiūrą, racionalią eksploataciją ir administravimą, personalo aprūpinimą darbo priemonėmis, gaisrinę darbo ir civilinę saugą bei vykdo turto valdymo einamąją finansų kontrolę;
4.6. vykdo LKT sudarytų sutarčių bei prekių ir paslaugų gavimo pagal sudarytas sutartis kontrolę ir kitose tvarkose, teisės aktuose nustatytas funkcijas, inicijuoja prekių ir/ar paslaugų viešuosius pirkimus, ruošia technines specifikacijas ir viešųjų pirkimų sutarčių projektus, rengia pretenzijas tiekėjams dėl prekių ir/ar paslaugų kokybės neatitikimo sutartyse nustatytiems reikalavimams;
4.7. analizuoja LKT funkcijų vykdymui reikalingų duomenų poreikį, formuluoja pasiūlymus, rengia ataskaitas, užtikrina sprendimų įgyvendinimą;
4.8. kontroliuoja LKT sandėlių ūkio, autoūkio, parduotuvės veiklą, materialinių resursų panaudojimą, inžinerinių apsaugos sistemų eksploataciją, užtikrina statinių techninę priežiūrą bei įstaigos teritorijoje ir pastatuose įrengtų inžinerinių tinklų funkcionavimą, infrastruktūros ir materialinių resursų planavimą, efektyvų valdymą, gaisrinę, darbo ir civilinę saugą.
4.9. vizuoja įsakymų, sutarčių projektus bei kitus dokumentus Skyriaus kompetencijai priskirtais klausimais užtikrindamas sprendimų įgyvendinimą;
4.10. organizuoja ir kontroliuoja LKT ūkio aptarnavimo būrio nuteistųjų užimtumą darbine veikla ir užimtumo darbine veikla laiko apskaitą, organizuoja nuteistųjų maitinimą ir apiprekinimą, materialinį aprūpinimą, gyvenamųjų ir administracinių patalpų remontą bei priežiūrą.
4.11. vykdo kitus nenuolatinio pobūdžio su struktūrinio padalinio veikla susijusius pavedimus.

